Twelve | En Streaming VF
Keywords:film Twelve Télécharger Twelve Twelve Twelve DVDRiP Twelve en streaming Twelve filmze gratuit Twelve Grat Regarder uitement Twelve HD stream Twelve online gratuit Twelve purevid Twelve sans limitation Twelve VF Twelve vk-streaming Eastside Stories III Update — Baltimore United Viewfinders
Newer PostStarting Costumes | Recording Interviews
Older PostExamining Heroes Minder ongelukke oor Kersseisoen - Ongelukke - Republikein
Minder ongelukke oor Kersseisoen
Polisie vol lof
24 January 2020 | Ongelukke
Augetto Graig - Die Namibiese polisie (Nampol) was gister vol lof vir padgebruikers omdat die getal padongelukke die afgelope Kersseisoen gedaal het.
Volgens adj.insp.genl. Oscar Embubulu, hoof van misdaadbekamping in die feestyd, is slegs 509 ongelukke aangemeld in vergelyking met 529 in die 2018-’2019 vakansieseisoen.
Altesaam 94 mense het tussen 20 November verlede jaar en 15 Januarie vanjaar op Namibië se paaie gesterf in vergelyking met 106 in dieselfde tydperk die vorige jaar.
Die aantal beseerdes het van 928 na 913 verminder.
In totaal was daar 4% minder ongelukke, 11% minder sterftes en 2% minder beserings.
Embubulu sê wetstoepassers was doeltreffend en sigbaar by padblokkades op hoofpaaie in al 14 landstreke – veral op die B1- en B2-hoofweë.
Hy het sy dank teenoor verkeersbeamptes, polisiebeamptes en alle belanghebbendes uitgespreek, wat hul vakansies moes inboet om wet en orde te handhaaf.
“Ek vra dat ons voortgaan om as vennote saam te werk. Ons het waardering vir wetsgehoorsame burgers, gemeenskappe, ondersteuningsgroepe en misdaadforums vir hul ondersteuning en samewerking,” het hy gesê.
Nampol is in die feestyd in sy poging om padveiligheid te bevorder deur die weermag, gevangenisdienste, munisipale polisiebeamptes en immigrasie- en doeanebeamptes bygestaan.
Ander ondersteuners het onder andere die Nasionale Padveiligheidsraad (NRSC), die Paaieowerheid (RA), die Padfondsadministrasie (RFA), die Motorvoertuigongelukkefonds (MVAF), die Selfregulering van die Alkoholbedryf (Saif), die Private Sektor Padveiligheidsforum (PSRSF), die motorvereniging van Namibië, die ministerie van gesondheid en maatskaplike dienste en MedRescue ingesluit.
Die meeste ongelukke in die Kerstyd het in die Khomasstreek plaasgevind (24%), gevolg deur Erongo (15%), Oshana (10%) en Oshikoto (10%).
Die meeste sterftes het in die Otjozondjupastreek voorgekom, waar 14% van alle gevalle aangemeld is.
In die Ohangwena- en Hardapstreek het 13% van aangemelde sterftes voorgekom.
Laas jaar het paaie in die Khomasstreek ook die meeste lewens geëis (27%).
Die polisie het in die feestyd altesaam 92 589 padgebruikers vir dronkbestuur getoets.
Altesaam 273 mense is weens dronkbestuur in hegtenis geneem en 140 weens ander verkeersoortredings.
Van die 413 padgebruikers wat in hegtenis geneem is, was net 18 vroue.
Terselfdertyd is 12 782 dagvaardings ter waarde van N$13 751 224 vir verkeersoortredings uitgereik.
Embubulu het gesê hy is verheug alle vakansiegangers het nie op dieselfde dag in die pad geval om hul vakansiebestemmings te bereik nie.
Hy het gesê hy beskou dit as bewys van beter beplanning onder padgebruikers, hoewel meer bewusmaking in dié verband nodig is.
“Ons sien uit na meer en beter gemeenskapsopleiding. Dit is noodsaaklik vir die verandering van bestuurders se ingesteldheid. Padgebruikers moet bewus wees van die gevare wat hul optrede inhou. Die ontplooiing van wetstoepassers moet deur opleiding gekomplementeer word,” het hy gesê.
Embubulu het gesê tekortkominge bestaan in die handhawing van verkeerswetgewing wat die gebrek aan strenger nagevolge vir herhaalde oortredings betref.
“Ons stelsels is nie met mekaar verbind nie en laat toe dat mense met opgeskorte lisensies bloot aansoek kan doen vir duplikaatlisensies en voortgaan asof niks gebeur het nie. Doeltreffende opskorting van lisensies is nodig as afskrikmiddel. Boetes skrik ryk mense nie af nie. Die moontlikheid van opskorting of tronkstraf sal ander stappe komplementeer,” het hy gesê.
Die hersiening van padreëls en vervoerwetgewing sloer al jare, maar Embubulu het gesê die polisie het Dinsdag reeds met die ministerie van werke en vervoer hieroor vergader.
Mnr. Ambrosius Tierspoor van die Padveiligheidsraad was ook teenwoordig en het gesê die hersiening vorder goed, en nuwe wetgewing kan binnekort voorgestel word.